Erneierbar Energie
De Begrëff erneierbar Energien, och regenerativ Energië genannt, bezeechent Energie aus nohaltege Quellen, déi no mënschleche Virstellungen ouni Enn sinn.

Dës Energie gëtt aus natierleche Prozesser vun eiser Ëmwelt gewonnen, wéi z. B. duerch d'thermonuklear Ëmwandlung an der Sonn, déi een dann z. B. mat Photovoltaikanlagen a Stroum ëmwandele kann.

Begrëff

Déi verschidden erneierbar Energien 

 Bioenergie (aus Biomass wéi Holz oder Raps)
 Biodiesel
 Biogas (Biogasanlag)
 Solarenergie
 Photovoltaik (Photovoltaikanlag)
 Solarthermie
 Thermie (Thermiekraaftwierk)
 Waasserkraaft
 Staudamm a Staumaueren
 Stréimungsenergie vum Mier
 Wellenenergie vum Mier
 Miereswäermt
 Hëtzt aus der Ëmwelt (Wäermtpompelheizung)
 Wandenergie (Wandrieder respektiv Wandenergieanlag)
 Geothermie

Global Bedeitung 
D'erneierbar Energiequelle wäerten déi fossil an nuklear Energiequelle laangfristeg ersetzen, well d'Reserve vun dëse begrenzt op der Äerd ze Verfügung stinn, hiren Asaz ekologesch problematesch ass an an Zukunft den Energieverbrauch weltwäit nach weider klamme wäert. Duerch Fërderung vu regenerativen Energie wäert op laang Zäit d'Schuedstoffbelaaschtung, déi duerch Verfeiere vu Kuel, Ueleg a Gas entsteet, erofgesat ginn an dozou bäidroen, datt de Klimawandel net sou séier viru geet.

Déi héich Uschafungskäschte bei den Anlage vun erneierbarer Energie an déi nach gënschteg konventionell Primärenergieträger verhënneren e séieren Iwwergank. D'Leeschtungsverhältnis zu de konventionellen Energiequellen, wéi d'Notzung vu fossile Brennstoffer oder vu Kärbrennstoffer, ass momentan nach zimmlech niddreg. D'Leeschtungsoffer, virun allem vu Sonn a Wand, ass groussen zäitleche Schwankungen ausgesat.

Politesch Erausfuerderung

Kuckt och 
 Eurosolar Lëtzebuerg a.s.b.l.
 Lëtzebuerger Energiewirtschaft

Um Spaweck